ثم اما بعد فنعود على ما سبق من كلام لنلخصه تلخيصا ثم نستأنف السير مع كتاب الله جل وعلا بعد بما من ايات كريمات وكان الكلام حول ما اسميناه اشتقاقا من القرآن الكريم بالعقيدة العجلية التي هي وثنية اسرائيلية
والله جل وعلا جعل لها علامات تنبيها للمسلمين ان يقع فيما وقع فيه بنو اسرائيل من عبادة المال والذلة لكل ما هو مادي والتضحية بالدين من اجل الحياة الدنيا. واشربوا في قلوبهم العجل بكفر
قل بيسنا يأمركم به ايمانكم ان كنتم مؤمنين. السؤال الخاتم لذلك الموضوع هو كيف الخروج؟ كيف التخلص كيف التوبة كيف التصفية للقلب من شوائب العجلية؟ كيف يخلص المؤمن قلبه واهواءه من كل هذه الامراض وهذه الشوائب التي تلحقه في الصفات ببني اسرائيل من حيث عبادتهم للوثن المالي
الذهبي المادي انما يكون ذلك بتوثيق العقيدة على جهتين. جهة التعرف الى الله جل وعلا من حيث هو الرزاق ذو القوة المتينة سبحانه وتعالى. وتحدثنا ولا نزال عن اسماء الله الحسنى
في انها تحمل اسرارا لا يمكن للانسان مهما اوتي من السعة في الفكر والعمر ان يحيط بحقائقها لانها صفة الكمال والجلال. اذ سمى الله بها نفسه سبحانه وتعالى. ولذلك فالله جل وعلا من حيث هو رزاق يتضمن ذلك من بين ما
يتضمن انه يقضي بالارزاق لعباده واقصد بانه يقضي يعني ان الله عز وجل من حيث هو اسمه الرزاق هاد الامر هذا يفيد بان الله تعالى لما اتخذ له اسما هذه سمته وهذا رفضه الرزاق يعني ان قضية الرزق رب العالمين كيقول قضية
حشومة ديالي ماشي ديالك ان الله هو الرزاق ذو القوة المتين وعبر بالقوة والمتانة في سياق الحديث الرزق وعن وصفه سبحانه وتعالى بصفة الرازقية. ولذلك جعل له هذا الاسم الحسن الرزاق
وذلك انه جل وعلا اذا قضى امرا فيما يتعلق بالارزاق فلا راد لقضائه. الرزق يعني قضاء وقدر. قضاء وقدر ما يفهموش الانسان بداك المعنى التواكل كله ابدا ماشي هذا المقصود. والعقيدة التواكلية لا علاقة لها بالاسلام. وانما التوكل الذي يعتمد فيه العبد على الاسباب ويعبد رب الاسباب. هذا
فرق بين العقيدة العجلية ديال بني اسرائيل والعقيدة الإسلامية الصافية التوحيدية بنو اسرائيل عبدو الأسباب الأسباب ديال المادة اعتبروها هي الالهة فعبدوها ولذلك عبدو المال في ذاته كيعبدو الدرهم والدينار نفسو بينما الله جل وعلا هو الذي خلق الدرهم والدين
هو الذي خلق الارزاق وهو الذي قدر الاقوات قدر الاقوات يعني داك القوت اللي غادي يدخل لك ديك اللقمة اللي غادي تبلعها محسوبة حتى هي محصية حتى ولو رزقت رزقا واسعا فانما تأكله من ذلك الرزق وما تستفيد انت منه بشكل مباشر
عليك لأن فيه الحساب خاص الواحد يعطي الحساب لرب العالمين هادشي باش الأرزاق محسوبة علينا لأن غنعطيو الحساب ديالها سيدنا محمد عليه الصلاة والسلام جاع هو واصحابه اصيبوا بمخمصة كانت ايام يعني لم يدخل فيها شيء لخزينة الدولة ديال المسلمين ولم يكن هنالك من اسباب يرتزقون بها
جاء عدد من الصحابة وخرجوا يلتمسون رسول الله صلى الله عليه وسلم. وخرجوا يلتمسون رسول الله صلى الله عليه وسلم فلما علم ما بهم من قصد احد اصحابه ممن كان له مال وسعة واحد الصحابي كان عندو لاباس عليه ربي تعالى وسع عليه فالرزق ومشاو قصدو الدار ديالو
عندو جنان. لما طرقو الباب ديالو وجد انه رسول الله مع اصحابه فرح فرحا كبيرا. وقال لا احد اكرم مني اليوم مكاينش شي يعني كريم بحالي هاد النهار لأنني اكرم رسول الله واصحابه هادا المعنى ديال الكلام فأواهم الى الظل يدار لهم واحد الجلسة فالظل
جعل يسن الموسى بدا يمضي الجنوي باش يدبح فالنبي صلى الله عليه وسلم شافو قالو اياك والحلوب عنداك دبح شي حاجة كترضع يعني نعجة او بقرة فذبح لهم شاة فخلاصة الكلام لما اكلوا وشربوا وارتووا الصحابة مع النبي صلى الله عليه وسلم كلاو وارتاحوا وذهبت المخمصة في اخر
نعم قال لهم سيدنا الرسول عليه الصلاة والسلام لتسألن عن هذا النعيم سماه نعيم؟ ياك عاد دابا نتوما جيعانين؟ امعاؤكم تتمزق المخمصة وقد اطعمكم الله وسقاكم غادي تعطيو الحساب ديال هادشي ليس معناه الحساب يعني انه غادي تعاقبو ليس هذا المقصود بالذات ولكن
اشكرتم ام كفرتم؟ خصك تحمد اله فلذلك الرزق اللقمة يلقمها العبد سيؤدي حسابها يعني سينظر في عمله بعد. ما شكره لله لهذا الأقوات الأقوات لأن القوت القوت هو داكشي لي تاكل ديال النهار ولي كتاكل يعني بحيت كتشبع مكيشيطش عليك ومكيخصكش كيتسمى
في الحديث كان طعام ال محمد قوتا مكيجوعوش ولكن مكيخصهومش وقد يجوعون يعني غير المقصود النهار لي ياكلو كياكلو مكيشبعوش ولكن قوت كيتسمى القوت. فالقوت الذي يقتاته العبد يسأل عنه. ولذلك كانت الارزاق مقادير. فالله
سبحانه وتعالى هو بذاته تولى مسألة الرزق توزيع الارزاق والتقدير ديالها بقسمته قسم الارزاق قسم الهي وكل يبتليه على قدر ما علم الله في قلبه من الشكر او الكفر. الأرزاق راه ابتلاء واختبار. الأرزاق دايرة بحال الأعمار. شي عمرو طويل شي قصير شي موسط كدلك الأرزاق. باش بنادم
ما يغلطش في الرزق ويسحب لو يعني انه يؤتاه على علم عنده كما زعم قارون بل العبد يتسبب لكن القسمة الي والارزاق مقادير الهية ولذلك الإنسان ملي حقق العقيدة ديالو في الرزق يتخلص قلبه من العقيدة العجلية
وقلت يعني الجانب او العلاج ديال مسألة الارزاق لها جانبان جانب عقدي يتعلق بالتعرف الى الله من حيث هو الرزاق والجانب كيتعلق باليوم الاخر الآخرة وقبل الحديث عن الآخرة اشير الى هذا التعبير القرآني الذي اوردته قبل ان الله هو الرزاق
قال ذو القوة المتين عبر بالرزق في سياق القوة والسلطنة والعظمة والسيطرة بمعنى ان قضية الرزق الى عطاها لك ربي ما كاينش لي يقلع لك. ولو تدخل اطغى طغاة الأرض ما كان له لينزع منك شيئا رزقك الله اياه
لأن اللي عطاه لك اللي عطاه لك كيضمن يوصلو لك. كيضمن يوصلو لك حتى لكرشك. وبقوة وبمثانة ان الله هو الرزاق ذو القوة المتين. سبحانه جل وعلا. ولذلك عمر العبد الا دار يدو مد يدو للاسباب التي امر بها. ما عمرو ما يخاف
مسألة الرزق نهائيا راه ما يوصلك الا داكشي اللي كتب لك الله سبحانه وتعالى. وما ينقصك الا ذلك الشيء اللي الله تعالى ما دارولكش وما كتبوا لكش فإذا اذا صحت عقيدة المؤمن من هذا الجانب بقي ان يصحح عقيدته من جانب اخر وهي حنا كنعيشو لمن؟ طبعا
يعني ساهل نقولو كنعيشو الآخرة ولكن هذا المعنى انما يصح لدى المؤمنين يصحح عقيدته في الآخرة المؤمنون من هذه الامة وعلى رأسهم اصحاب سيدنا رسول الله صلى الله عليه وسلم. كانوا مؤمنين عندهم واحد الطبيعة ويمكن نسميوها طبيعة
اخروية الناس ماشي دياول الدنيا دياول الاخرة يبنون الدار الاخرة تيبنيو الدار ولكن الدار ديال الآخرة وسبقت الإشارة الى هذا ان الإنسان لي كيبني الدار كيبني الدار كما الدار لي يبني في الدنيا الدار يعني
الناس معروف يعني هاد الحكمة العجيبة ان اللي يعني تبلا بالبني كيمشي كلو يعني الفكر ديالو والاعصاب ديالو ينعس وهو يفكر فالبني ويصبح هو يفكر فالبني يعني البني صعيب جدا فعلا ولي مجربينو وعارفينو فكيخطف الهم الكلي ديال الانسان يعني الحياة ديالو كتولي الدور كلها
على ديك البناية لي كيبني دار او فيلا او عمارة الى كيبني شي حاجة كتديه كتبتلعو هكداك كانوا الصحابة ولكن كانوا كيبنيو فعلا انما يبنون الدار كتديهم فخطرة مشغول معندوش الوقت باش يحك راسو كيبني الدار الآخرة
هذه العقيدة كلما توغل فيها العبد كلما نجا من مرض العجلية الدوا ديال العجلية انه تبدا تشوف في الدار ديالك في الأخير حقيقة الإنسان كيفكر في الدنيا في القطعة ديال الأرض يبنيها وكيفاش يدير لها ويخمم لي مازال ماعندوش كيفكر ولي عندو كيفكر
وكل واحد والفكرة ديالو حول الدار ديال الدنيا. ولكن عيب حقيقة ان الانسان ما يفكرش كيفاش يمكن تكون الدار ديالو ديال الآخرة. اولا فين كاينة واش فهاد الجيه ولا فالجهة لخرى؟ نعوذ بالله من الأخرى ام ان في جهة اهل الإيمان؟ الى كانت فجهة اهل الإيمان ما موقعها؟ واش في السفلي ولا الفوقي؟ وفعلا لأن
الدار الأخيرة التي هي الحيوان يعني الحياة الجميلة السعيدة المديدة وإن الدار الآخرة لهي الحيوان ولكن يعني مكيناش ولكن احب الإستدراك لأنه مقصود في المعنى وهو من باب التفسير لو كانوا يعلمون
وان الدار الاخرة لهي الحيوان لو كانوا يعلمون. الحيوان اي الحياة الحقيقية الطبيعية المديدة التي لا تنقضي. سيدنا محمد عليه الصلاة والسلام يحكي بأنه المنازل المنازل ديال الآخرة يعني يعني الطبقات الطبقات ديال الجنة منازل كتسمى منازل يعني بعد ما
بعضها ما بين السماء والارض واحد الحديث صحيح عجيب جدا وجميل يقول فيه سيدنا محمد عليه الصلاة والسلام ان اهل المنازل ترى اول كما ترون الكوكب الدري في السماء. ان اهل المنازل ليتراءون كما ترون الكوكب الدري في السماء او كما قال
عليه الصلاة والسلام تقريبا هادي الصيغة يعني ملي تشوف ديك النجمة ذرية فضية كتبرق الطلعة فالسما بشكل متفرد معزول وقوي فواحد القنت فالسما كتشوف بينك وبينها ملايين كما يعبرون اليوم السنوات الضوئية بعيدة ما شاء الله را هاكداك المنازل ديال الجنة تتشوف واحد
بعيدة بعيدة بعيدة ولكن كتبرق كتبرق شنو هداك؟ القصر ديال سيدنا عمر بينك وبينهم ما شاء الله اشوا الفرق فارق العمل؟ واحد دار وواحد ما دارهاش راه يعني حقيقة على قدر الهم ديالك بالدار الآخرة تكون
منزلتك ويكون مسكنك ويكون مسكنك منها وفعلا المؤمن لما يجعل هذا هم من الهموم الأساسية ديال الدين ديالو وديال الحياة ديالو يبني الدار الأخيرة فعلا الحقيقة يدوز عليه النار وما قدم للدار الآخرة
والو؟ اذن ما مهتمش ما كيبنيش ما كيبنيش ما مريضش ما مبليش بالبني واصحاب رسول الله كانت فعلا اهتماماتهم انشغالاتهم ببناء تلك الدار واحد الخطرة سيدنا عمر رضي الله عنه وارضاه وكانت المجاعة صابو المسلمين المجاعة كتسمى عام الرمادة واحد العام كان النتيجة ديال سنوات ديال القحط
كانت الشتا وجاعو المسلمين وكن قحط وجفاف وسيدنا عمر رضي الله عنه وارضاه شداتو الصفورة بدا يصفار بالجوع كي كلشي وهو رئيس الدولة امير المؤمنين بعض الصحابة قالوا اودي من باب المصلحة خصنا نصحوه ماشي معقول هو كيسير مصالح الأمة خصو ياكل باش يقوى لأنه وفعلا
زعما المنطق هو هذا خاصو ياكل باش يقد يسير هاد الامة هادي خصو يتهلا فراسو قالوها ليه فتبسم وقال رضي الله عنه وارضاه كيقولها لسيدنا عمر كيقولو ارأيتني عاجزا عن ان امر بصغار المعزة فتنتفى فتنقع في
وتنضج زعما انا ماعارفشاي وماقادرشاي باش نعطي امر للخدم وينوضو يعني هو ماكانش عندو خدم رضي الله عنه ولكن يعني الى بغا يديرها يديرها بيدو لأن الدنيا جاتو ورفضها يعني يدبحو يدبحو الجدي الصغير هادي راها وصفة وصفة ديال الطبخ هادوك اللي يديرو الوصفات ديال الطبخ
مات سيدنا عمر وغادي يقولها لو لاخر عمر بالعصر غيقولهالو من بعد يعني يشدو الجدي ويدبحوه وينتفولو الزغب ديالو ويطبخوه فوسط الما عاد يصاوبوه وصفة ديال الطبخ كانت عند العرض د الجاهلية وتعطي واحد اللذة عجيبة جدا في الطعام كيما هو جديد كيتطبخ صغير قالو عمرو بن العاص
بلذيذ الطعام خبيرة يعني راك كتعرف سميتو ولكن رد عليه سيدنا عمر قالو ولكن نخشى منين خايف؟ خايف نخشى شأن يقال لنا اذهبتم طيباتكم في الحياة الدنيا واستمتعتم بها يعني انت راك تخلصت في الدنيا بنيت الدنيا هنا
ما عندكش رغم انه انما تحدث عن الحلال الطيب ما كانش يتحدث على الحرام ولكن بشدة رضي الله عنه وارضاه بشدة انشغاله ببناء دار الاخرة لم يعد لم يعد يجد وقتا للتفكير في دنياه. معلوم جدا ان المؤمن حقيقة ينبغي ان يكون متوازنا
فان لبدنك عليك حقا وان وإن ولكن هذا كان في حياة سيدنا عمر استثناء لأنه كان عام الجوع قالك كيما المسلمين جيعانين تانا نجوع علاش انا نشبع وهما جيعانين تقاد معهم وتلك حكمة يحمد عليها رحمة الله عليه ورضي عنه وارضاه. فالشاهد عندنا ان اولئك القوم كان قلبهم متعلقا ببناء الدار
كيبنيو الدار ولكن الدار لهيه يبنونها وما بناء دور الدنيا الا لتكون سلما لبناء الدار الآخرة يعني كانوا كيبنيو لديور الدنيا ولكن سير بحالاش بحال هداك السويير ولا داك الطوب اللي كيديرو البناي باش كيطلع عليه ويتعلم الحيط. الحيط الحقيقي ديال الاخرة
يعني الرافعة دابا يديرو الحديد ولا يديرو شي حاجة باش كيتعلى عليه هي انما هي وسيلة بحال السلوم انما هي وسيلة كتبنيها ولكن باش غير باش تعلى باش تعلى السور الكبير ديال الآخرة. فلابد من بناء الدار الدنيا ولكن من اجل بناء دار الآخرة. اما بناء دار الدنيا من اجل ان يقبع بها العبد اذا
فقد اهلك نفسه اهلك نفسه. من هنا اذا كان الشفاء والدواء لمن يشوب قلبه شيء من العقيدة ان يعجل يزرب سربي. يسرع ويسارع ان يعجل الى التعرف الى الله من حيث هو الرزاق. يتأمل هاد القضية ديال الرزاق يتأملها
مزيان نعس عليها وفيق عليها راه يعني ذكر اله عز وجل بالتأمل والتدبر في اسمه سبحانه وتعالى الرزاق سيعالج قلبك فيما يشوشه ويوسوس لأنه وسواس ابليس الشيطان يجي يوسوس لك ويقول لك انت ويلا ما مشيتش ما خديتش الكريدي وما درتش وما درتش ما غاديش تبني وتشردو ولادك الشيطان
يعدكم الفقر. ابليس ملعون. ما يجيب لك الا القبيحة. الله سبحانه وتعالى يعدكم مغفرة. ربي تعالى كيوعد المغفرة ويوعد الرحمة ويوعد السعة وعد الرزق في الدنيا وفي الآخرة. فإذا عالج العبد نفسه بسم الله الرزاق وتدبر الدار الآخرة وأعد لها. ودير فعلا
مشروع هكدا يعني يتعامل الإنسان مع نفسو ومع رب العالمين يعني يدير عقدة مع الله عقدة يا ربي باغي نشري منك دار قطعة ارضية في الجنة هذا الإحساس اذن تبنيها كيقولك ربي تعالى غنعطيها لك ولكن نتا بنيها. نتا بنيها فبنها بعملك
ولذلك لا يزال العبد يعمل هنا والله تعالى يتكلف له سبحانه وتعالى ان يقوموا له ببناء داره او هنالك ويديروا فيها الجردة هاد الجردة يعني واسعة فسيحة. واحد الخطرة سيدنا ابراهيم في حديث الإسراء والمعراج. لما تلاقى بسيدنا محمد عليه الصلاة والسلام في السماء. قال له اقرئ امتك من
السلام سلم على الأمة ديالك. وأخبرهم أن الجنة طيبة. يعني هي طيبة وأرضها طيبة وماؤها طيبون. قالو الغراس ديالها الغراس الغرس ديالها سبحان الله وبحمده سبحان الله العظيم الأذكار التسبيح كلما سبحت كلما الجردينيين في الجنة راكي غرس لك الحدائق
والألوان والأشكال للمنزل ديالك للدار ديالك باش ما تدخل للقصر ديالك تجده فسيحا وايضا عاليا لأن جوج دالأمور تما ممدوحة في الجنة الساعة عرضها كعرض السماء والارض. التيساع. يعني واحد الحديث عجيب جدا ان بعض اهل اهل الله ربي تعالى
دخلهم لواحد الجنة وكيعطيوهم واحد القصور. يعني واحد الجمالية لي عندهم الذوق الفني. بالمعنى يعني الحديث للكلمة يتعجبوا من هاد الحديث العجيب. وهو حديث صحيح كيعطيهم ربي تعالى ياقوتة كيسكنهم في ياقوتة. انما هاد الياقوتة كيدايرة هاديك الصدافة الصدافة ديال ديال البحر الصدافة ديال البحر. وا تصور واحد
القصر داير بحال الصدافة يعني واحد الهندسة جمالية غريبة جدا لكن كيقولك سيدنا محمد عليه الصلاة والسلام ان ما بين الزاوية والزاوية في الصدفة مسيرة عين او مد البصر يعني تشوف تشوف بعيد عاد كيبان لك داك القنت لاخر
يعني التيساع يعني الصدافة لداخل ديال الصدافة من الساعة بحيث انك راك هنا والقنت لاخر في الطرف في الطرف ديال مكناس لهيه يعني الطرف ديال ديال الصدافة را هو الدخلة ديال مكناس على طريق فاس والقنت لاخر في الخرجة ديال مكناس على طريق الرباط زواياها اربعة عندها اربعة ديال القنوت وكل قنت عنده اهل
لي عندو زوجة فكل قنت قالك يعني الأهل فهداك القنت مكيشوفوشاي الأهل فالقنت لاخر لبعد المسافة مكيبانوش التيساع يعني يعني محمود في الجنة التي وعدها المتقون الساعة يعني ربي يعطيك قصر ويعطي لك واسع والمسكن الواسع محمود
في الدنيا وفي الاخرة الساعة ها واحد ثانيا العلو عالي عالي فالعلو ممدوح ولذلك النبي صلى الله عليه وسلم كان كيقول الفردوس الاعلى يعني اطلب الله تعالى اذا سألتموه اسألوه الفردوس الاعلى فانه اعلى الجنة ووسط الجنة. هو الاعلى ووسط لان
الوسط كتشوف كلشي وتشد كلشي ومنه تتفجر انهار الجنة عندو النبع من تما كيخرجو العيون ديال الجنة التي على سائر القصور فلذلك حقيقة الإنسان مطلوب منه ان يتعلم هذه الأشياء وهي في كتاب الله رب العالمين الأوصاف لي وصف بها في الجنة ماشي عبث ماشي عبث
جات صور عديدات وايات كثيرات صور بكاملها كسورة الرحمن وغيرها كلها كتكلم غير على الجنة والنار غير على الاخرة تهضر هذا اذن عندو معنى اش معنتو ؟ معنتو ان كيقولك ربي خصك تعرف الأحوال ديال الأخرة. باش تعلق بها. او تعرف تا نتا تخطط تخطط تخطيط
الموقع لي تراهن عليه لأنه رهان فعلا ان ربحه العبد كان رابحا وانما الخاسر من خسر نفسه واهليه يوم القيامة نسأل الله العافية والنجاة من الخسران المبين. ذلك ان شاء الله مسلك يسلك بالعبد لعلاج نفسه من عقيدة العجليين
ثم ايضا لأن يترقى بمراتب الإيمان وكيكون عندو الحافز معروف الآن يعني في المقاولات وفي الأشغال والإدارات ان بنادم مايخدم تا تكون عندو الحوافز ربي تعالى دار لينا هادشي هدا في الكتاب والسنة القرآن الكريم كله حوافز فمن اهم الحوافز انك تتعرف تتعرف على شنو عندك شنو عندك لهيه ولهذا كان من
من العلم النافع اقول من العلم النافع ان يتعرف العبد على احوال الاخرة ولذلك ننتقل بعد بحول الله مباشرة الى الاية التي تتلو وذلك قول الله جل وعلا قل يا محمد عليه الصلاة والسلام قل ان كانت لكم الدار الاخرة عند الله خالصين
من دون الناس فتمنوا الموت ان كنتم صادقين. ولن يتمنوه ابدا بما قدمت ايديهم. والله عليم الظالمين. ولتجدنهم احرص الناس على حياة. ومن الذين اشركوا. كلهم هادوك وهادوك اليهود والذين اشركوا. يود احد
لو يعمر الف سنة وما هو بمزحه من العذاب اي يعمر والله بصير بما يعملون هذا مقطع اخر مرتبط بما قبله ومؤد الى ما بعده وهو من اعظم الحكم التي صاغها الله جل وعلا في هذا الكلام من رب
حري حري بالمؤمن الذي يريد فعلا ان يسلك الى الله جل وعلا بصدق وان يصل بأمان وسلام ان يتدبره وما انزل القرآن الا لتدبر. اليهود كانت عندهم واحد الدعوة. عندهم وعند النصارى. كيقولو ما يدخل للجنة غير اليهودي. النصارى كيقولو ما
دخل للجنة الا نصراني وقالوا لن يدخل الجنة الا من كان هودا او نصارى يعني كيتمناو تلك امانيهم كيتمناو وتلك الاماني بلا برهان ما عندهم عليها دليل وقالوا لن يدخل الجنة الا من كان هودا ونصارى هاد هاد التعبير هدا دال على
الكلام قالوه جوج ديال الفرقات. جوج ديال الفرقات هوما لي قالو. فرقة ليهود قالو وقالو ليدخل الجنة الا من كان هودا. مقالوش او نصارهما لا غي هودا لأنه ماكيعتارفوش بالنصرانية هوما اللي بغاو يقتلوا سيدنا عيسى بغاو يقتلوه حاولوا لم يفلحوا لكن كانت المحاولة ولذلك لا يؤمنون
عليه السلام ونبي محمد عليه الصلاة والسلام. اما النصارى قالوا عاودهما لن يدخل الجنة الا من كان نصرانيا الا من كانوا نصارين فلا اليهود ولا النصارى كيرد عليهم رب العالمين
ويخص اساسا ها هنا في هذا السياق اليهود. لانهم قالوا نحن ابناء الله واحباؤه. دعوة يعني الفهامات الكبيرة الخاوية. دعوة الله تعالى كيجاوبهم في هاد السياق. جاوبهم في سياقات متعددة. بمقاصد مختلفة. ولكل سياق قصد متميز متفرد. لأن القرآن الكريم
لا يتكرر منه شيئا بتا قل ان كانت لكم الدار الاخرة عند الله خالصة من دون الناس فتمنوا الموت ان كنتم صادقين. لأنو الإنسان كيبدا يتسائل هاد الفشوش هدا الدلال لي كان عند اليهود لي كان كيخاطبهم سيدنا موسى. وعاود خاطبهم سيدنا عيسى ولم يؤمنوا
وكيخاطبهم سيدنا محمد عليه الصلاة والسلام ولم يؤمنوا مالهم؟ يعني لأنهم كانوا كيتحداو الله تعالى مباشرة ادع لنا ربك اذهب انت وربك يعني واحد قلة الأدب. منين جا يوم هادشي؟ من بين اهم اسباب المرض لي عندهم فهادشي. انهم عندهم واحد العقيدة مفتراة كدبوها عليهم الأخبار ديالهم
وصدقوها بما في اهوائهم من حب المال صدقوها وهي انه لن يعذبهم الله الا اياما معدودات وقانونا تمسنا النار الا اياما معدودة يعني هذه الدعوة خلاتهم يعني مستعدين يديرو جميع الجرائم. ويديرو جميع المصائب على اساس انهم الجنة عندهم ديالهم غير هوما. وما خلق العالمون الا لخدمة
يعني جميع الاجناس البشرية ما خلقها الله الا لخدمة اليهود. هكذا يظنون. ولذلك يغشو العالم يسرقوه ينهبوه يقتلوه ما كاين باس. ذلك بانهم قالوا ليس علينا في الاميين سبيل. يعني الحساب بيناتهم هوما يعني اليهودي ما يظلمش اليهودي ما ياكلوش ديالو. الى وقع بيناتهم شي حاجة غادي يتحاسبوا يوم القيامة
اما الا الا ظلم مسلم ولا ظلم نصراني ولا ظلم شي واحد اخر ما كاين حساب فداكشي غي اذبح ليس علينا في الاميين سبيل فاذن نتوما ضامنين الاخرة هذا المعنى
الأخيرة عندكم مضمونة الجنة مضمونة طيب الى مضمونة ربي يتحداهم بواحد التحدي من اعجب ومن اغرب انواع التحدي ما وجدت في القرآن مثله تحدي غريب جدا وما قدروش يديروه سبحان الله العظيم قل ان كانت لكم الدار الآخرة عند الله خالصة يعني
وحدكم مصفية لكم نتوما. من دون الناس. غي نتوما بوحدكم. الدار الأخيرة التي يقصد بها هنا الجنة. غير ليكم نتوما عند الله موجدة من دون الناس خالصة لكم اذا تقولوا هاد الدعوة كتآمنوا بها وصادقين ايوا كنتحداكم بحاجة وحدة تمناو الموت
نتمناو الموت ماشي يقولوا لسيدنا محمد عليه الصلاة والسلام راه حنا ما كرهناش نموتو لا غير يتمناوها فخاطرو تمناها فقلبو كاع ما يقولها ليا انا تمناها تمناها لداخل عداك تمناها لداخل فقلبك دون ان تعلن عنه او ما قدروش. فتمنوا الموت ان كنتم صادقين. الإمام ابو جعفر الطبري رحمه الله
يقول بأنهم لو تمنوه داخل قلوبهم لأخذهم الله من الأرض يمسحهم من الأرض لكن علموا انهم يتحدثون شوف الكفر ديالهم كيفاش داير؟ عارفين عارفين ما عندهمش غرام ديال الشك. ان هذا لي كيتكلم معهم رسول حقيقي. وان هذا الذي يتلى عليهم كلام الله حقيقي
وانه ايلا لعبو معاه مشاو في المزاح. قرين كانت لكم الدار الاخرة عند الله خالصة من دون الناس فتمنوا الموت كنتم صادقين غير تبناها في قلبك هادي وماقدروش يديروها والله تعالى حكم بذلك ولن يتمنوه ابدا بما قدمت ايديهم نافة الحاضرة والمستقبل وفي الآية لخرى ولا
لا يتمنونه يعني لا هو في الحاضر ولا في الحاضر المستمر ولا في المستقبل البعيد في الاية الاخرى ابدا نفيو التأبيد الى يوم القيامة. علاش؟ لأن عارفين اش دايرين. عارفين اش دايرين بما قدمت ايديهم. شيء عجيب جدا
يعني شوف العقيدة العجلية فين كتوصل مولاها ولذلك قلت الآيات مترابطة كتوصلو لدرجة انه يعلن التحدي على رب العالمين وهو يعلم عارف كلشي وعارف بأن الله تعالى شديد العقاب وأن هاد الكلام هذا كلام رسول راه اليود مكانش عندهم غرام ديال الشك في ان سيدنا محمد نبي حقيقي موقنين
بأنه نبي ولكن مبغاوكش لأن ماشي يهودي ماشي من بني اسرائيل جاي عربي مبغاوهش ويعني وكيتعنتو على رب العالمين كيقولو تجيب لنا رسول من هنا نآمنو من غير لا ما بغيناش ولو انه ارسل اسرائيليا من بني اسرائيل لكفروا به علاش؟ لأنه حتى ولو ارسله الله يهوديا غادي يجيب الحق
ما مستعدينش من الحق ومن قبل سيدنا عيسى منين جا؟ من اليهود شنو هو عيسى عليه السلام؟ اسرائيلي شحال من واحد كيسحابلو يعني بسبب يعني التحول البيئة والظروف انه سيدنا عيسى حتى النصارى ديالو ربما غالطين فهادشي هدا. القرآن واضح مسطر الأمور. العدد ديال الناس كيسحاب لهم يعني سيدنا عيسى فرنساوي ولا انجليزي. ولذلك
مصورينو فالكنائس ديالهم دايرين ليه عينيه زورق ووجهو بيض زعر رومي. عمرو ما كان هكاك عليه الصلاة والسلام. هي كيتخيلو. هو سيدنا عيسى. من الشرق العربي فلسطين معمرو مكانت عندو ديك الهيئة عليه الصلاة والسلام خيال تخيلو فيعني عيسى عليه السلام يعني كان منهم من ال عمران
ولد مريم ومريم شكون هي؟ يعني من بني اسرائيل مريم. وعمران ابوها من بني اسرائيل فاجأهم يهودي ديالهم. وجابوا لهم التوراة منين نجيب؟ ماشي جاب لهم غير الانجيل بوحدو لا جاب التوراة وجاب الانجيل بجوج وكفرو لانهم كيما قلنا من قبل بغى يقلع لهم الربيعة يعني اولئك
كالقوم من سدنة يعني مالين مالين الحيازة على الأموال لي بداو كيبيعو الفتوى يتخلصو في الفتوى يحللوه ويحرمو مقابل اموال ويسيروا الامة الى الضلال مقابل اموال رفضوا يجي الحق ولذلك حتى ولو ارسل الله رسولا الى بني اسرائيل من بني اسرائيل في زمن
محمد عليه الصلاة والسلام لكفروا به بل لقتلوه كما قاتلوا الانبياء من بني اسرائيل علاه زكريا ويحيى منين هما؟ وقد قتلهم بنو اسرائيل اليهود هوما يعني من بني اسرائيل وجاو انبياء وجابو الحق ودبحوهم ليهود ولاد عمهم وخوتهم واسر ديولهم فلذلك يعني العقيدة
هي تعمي وكما انها اصابت بني اسرائيل قد تصيب المسلم مع الاسف وهادشي باش كيحكيها الله تعالى في القرآن وهادشي كنشوفوه كيف ان المال يوصل الإنسان الى اسوأ دركات الكفر ويدير ابشع الجرائم. ابشع الجرائم اللي تشوفها في المجتمع تتلقاها ترجع في كثير من الأحيان في كثير من الأحيان
العبادة العجل المادي. لهذا اله سبحانه وتعالى يعني تحدى اليهود تحدي نفساني نفساني زلزال نفسي كيقولو وكنتحداك ماتكلمش اعتقد فنفسك ودير فالباطن ديالك انك تتمنى ان تموت لا يستطيع يعني كرهوا الاخرة لان القلوب ديالهم
تعلقت بالدنيا وبالدنيا فقط وبالدنيا فقط وهاد المعنى راه كاين عندنا فين كاين عندنا كاين عندنا فكتير من الناس منا ممن تعلقوا بالدنيا تعلقا كاملا ما عندوش استعداد يسمع الكلام عن الموت. هاد الظاهرة موجودة ما عندوش استعداد يسمع الكلام عن الآخرة. لأنه ما دار ما دار حاجة مزيانة. ما عندوش
استعداد كينفر من كل كلام موعظة ينفر من كل اية تذكره بالله نفور هو هذا ولن يتمنوه ابدا بما قدمت ايديهم. قل ان كانت لكم الدار الاخرة عند الله خالصة. من دون الناس فتمنوا الموت. ان كنتم
صادقين ولن يتمنوه ابدا بما قدمت ايديهم والله عليم بالظالمين. طبيعة ديال الظالم طبيعة الله خبير البيئة عليم بها وعارف العقد النفسية اللي عندو وعارف التركيبة باش مركب ولذلك كيقولك رب العالمين بأن هؤلاء الكفار
دعواهم تخالف عقائدهم الباطنة هاد الفهامة اللي يفهموا ويقولوا سيدنا محمد اننا نؤمن بموسى واننا كذب لا يؤمنون بموسى لا ابدا كذابين ولا يؤمنون بالتوراة ابدا بل هم حرفوا التوراة
ولتجدنهم احرص الناس على حياة التعبير ديال التفضيل هذه الصيغة القوية افعل وبالاطلاق احرص الناس كل الناس بل بالعموم المستغرق لجميع افراد الناس يعني اشد الناس محبة للدنيا والعيش الارضي يهود
اليهودي بحيث انه لو انه يعني يدخل فواحد المأزق ديال الإذلال يعيش به يعيش به مادام انه حي المسلم سبحان الله لا ما عندوش هاد الطبيعة هادي الا من يعني مرض مرضهم. تصاب بالمرض ديال العجلية ديالهم. اما المسلم يعني يعني نطلبو الله العافية لنا ولكم. يعني ملي كتوقعلو الامتهان
وصل واحد الدرجة معينة ديال الإذلال كتقاد معه الحياة والموت وكيفضل الموت وهادشي كنشوفو راه الواقع العالمي كيعطينا هاد الخبار هذا. كتشوف الناس يقبلون على الموت علاش؟ لأنها تقادت عندهم. اذل اهين كيقولك بناقص من هاد الدنيا. اليهودي
معندوش هادي اذل واهين كيقولك نعيش واخا بالذلة والمهانة المهم ميعيش يعني المسلمون حينما يعني يصابون بداء اليهودية العجلية يسلط الله عليهم العدل. باش يصنع فيهم الرغبة عاود في الدين. سبحان الله العظيم
الايام اللي كان فيها التذبيح التذبيح للبوسنيين والهيلسيك والالبان والى اخره يعني سبحان الله العظيم واحد العدد ديال المشاهد نطلبوا الله العافية لنا ولكم اجمعين عدد ديال المشاهد وقعت يعني ما كانتش كدخل لي في بالي نهائيا
مكنتش كنفهمها يعني مسلم مخصوش يوقع لو هداكشي يعني بحيث انه ارغموا اناس على ان يغتصبوا بناتهم داير لو السلاح فوق راسو باش يغتصب بالبنت ديالو ويغتصبها يعني شنو وقع لو هذا
هادي عقيدة عجلية تماما مفهمتش هاد الأمر هذا حتى جاب الله تعالى يعني وشفت في بعض الندوات يعني لي كنت حضرت ليها في الفكرية وشفت الناس لي حضروا يعني تلك المناطق يعني من بعض الأساتذة اللي مشاو من هنا مدرسين في اطار
هادي ديال التربية والتعليم الإسلامية المنظمة الإسلامية للتربية والتعليم وبعض الكتابات التحليلات اللي قريت على البيئة انه يعني المرحلة الشيوعية اللي دوزوها فالاتحاد يوغوسلافي السابق يعني عدد كبير منهم دابت الاسلامية ديالهم ما بقاوش مسلمين بقاو مسلمين غير السميات غير واحد علي واحد محمد واحد احمد وواحد عبد الله
فاطمة واحد خديجة مبقاوش مسلمين بحيث انه المرأة البوسنية بقات كتزوج بالصيربي الخمر عندهم عادية رمضان قليل لي كان كيصوم فيهم اذن فين الدين مبقاش لما ارتبطوا بالدنيا وذا بالدين سلط عليهم الله تعالى البلاء. راه الله تعالى لا يسلط البلاء على اقوام الا اذا وصلوا مرحلة من المرض الاجتماعي اللي يمكن نسميوه
المرض المخوف وكيعالجهم الله تعالى بالسنة الكونية لأنه لما الإنسان مكيطبقش السنة الشرعية كيعالجو الله بالسنة ديال القوة السنة الكونية طيب اذن شنو كان يقتلك موت موت ومديرش هاد الفضيحة هادي ولكن بدا مني يحب الحياة في الزلة هي العقيدة العزلية بالضبط لكن الحمد لله
عموم الامة معندهاش هاد المرض هدا عموم الامة وخا فساق مسلمين وفجار لما كيتمسو فلكرامة ديالهم كيصبروش معندهومش العقيدة العجلية الحمد لله الخير باقي الخير بالمعقول الخير رغم مظاهر الفساد والإنحراف الخير باقي في الأمة انما الله تعالى كيحكي لنا هادشي باش يعني الفساد والإنحراف
خطير انه يتطور لان الامراض تتطور من سيء الى اسوأ. ولا قدر الله توصل لواحد المرحلة ديال اللاعودة صافي. كيجي القدر الالهي. امر مترفيها ففسقوا فيها فحق عليها القول فدمرناها التدمير ديك الساعة ربي كيقولك ما عندي ما ندير بهاد النوع ديال بنادم كيبدل الجيل كيمسح هداك الجيل بزلزال او بوباء او
المذابح ويأتي بجيل جديد. راه فينما شفت شي امة تباد عرف بأن الجيل السابق مادارهاش مزيانة. ووصل للمرحلة ديال اغضاب رب واهل الخير انعدمو فيهم وانما ترحم الأمة بأهل الله القابعين فيهم العاملين بالخير الأمرين بالمعروف الناهين عن المنكر
لذلك الله عز وجل جاءنا بهذه الايات الدواء دواء وصفة طبية للنفس وللمجتمع يعني يربي ويبني لنا النسيج الاجتماعي بتدكيرنا بما اصيب به بنو اسرائيل من اثار هذه العقيدة العجلية ولن يتمنوه ابدا بما قدمت ايديهم والله
بالظالمين ولتجدنهم احرص الناس على حياة الحقيقة راه فترة في الإنسان يحب الحياة. ولي كيولي يكره الحياة راه ولى مرض مريض. يعني كيكره الحياة بلا دواعي معقولة. هذا مريض مريض ولذلك الله
اللي ينتحر صافي كيكون هادا انسان وصل لمرحلة ديال ديال المرض مرض ما ديني او نفسي نيت وهما متداخلان على كل حال ولتجدنهم احرص الناس الانسان يحرص على الحياة. وما كاينش اللي ما يحرصش على الحياة. انما المؤمن حينما يحرص على الحياة. يحرص على الحياة ما دامت كريمة. لكنها اذا هانت
لا يحرص عليها لا يحرص عليها لانه يعني المؤمن ماذا يحب من الحياة؟ المؤمن اخروي ماشي ديال هنا المومن الحقيقي ماشي ديال هنا ديال لهيه يحرص على اخرتي وانما حرصه على الدنيا بما هي ادوات يبني بها الاخرة لان الدار ديال الاخرة باش تبنيها
يعني داك المواد البناء كاينة هنا وهي الأعمال التي تنجزها ايها العبد لأن تما ما عندك باش تبني تما الأعمال ما كايناش الأعمال هي التي تبني آخرتك والأعمال انما هي هنا لأن الدار الدنيا دار التكليف دار العمل ولتجدنه احرص الناس على
ومن الذين اشركوا ويكفي يكفي اهل الكتاب ان يكونوا كالذين اشركوا لان المشرك الا حرص على الحياة شيء طبيعي طبيعي لأنه المشرك المشركون العرب مكانتش عندهم عقيدة اليوم الآخر مكيأمنوش بالبعث في خطرة وضرب لنا مثله ونسي خلقه قال
فمن يحيي العظام وهي رمي مكيامنش بأنه كاين الحياة من بعد وقالوا ان هي الا حياتنا الدنيا نموت ونحيا وما يهلكنا الا الدهر لا بشيء اسمه البعث المنشور. هادو هوما المشركون. ولكن نتوما اليهود كتقولو بلي راه كاين الموت وكاين من بعد الموت الحياة وكاينة الآخرة وكاينة الجنة وكاينة النار
ومالك لاصق في الدنيا كيما لاصقين فيها الذين اشركوا الى داروها الذين اشركوا وتتهم ونسبتهم يعني كيقول لك اودي الاخرة ما كايناش اللهم يشد في الدنيا فشي عجيب يجب ان يقارن الله بين اليهود وبين الذين اشركوا. وتلك سبة فيهم ولتجدنهم احرص الناس على حياة. تجاوزوا حتى المشركين
ومن الذين اشركوا ديال التبعيض يود احدهم لو يعمر الف سنة لو ان الله تعالى يعطيه العمر ديال الف عام اوا من بعد الف عام ستموت وبعد الف عام ما هي الف عام؟ شنو هي الف عام؟ في ميزان الأرض؟ يعني العمر ديال الأرض؟ ستموت. وما هو بمزحه من العذاب اي عذاب
وعبر بهاد الزحزحة زعما بحال شي حجرة ثقيلة مهودة لجهنم شكون لي يقعدها من جهنم؟ من يتزحزح عن النار هو غارق منبطح فيها والعياذ بالله يعني كونه غادي يعيش طويل ماتكفيهش وليست وسيلة لتقيه من النار اي انه مهما
طال عمره مآله في نهاية المطاف جهنم بئس الحياة بئس الحياة لي يعيشها بنادم وهو موعود في نهايتها بالجحيم يعني الحياة كلها عذاب. شوف تصور واحد تنتظره مصيبة. عارفها. يعني قبل ما توقع له ديك المصيبة كيبقى عايش في العذاب. عذاب ديال انتظار العذاب. من اجل
العذاب انتظار العذاب. نطلبو الله العافية لنا ولكم شي واحد يعني غادي يواجه واحد المشكلة غدا ولا بعد غدا عندو معها موعد. مشكلة وكيبقى بنادم محن مع ديك المشكلة ما كيرتاح حتى كدوز فلذلك هذا الوعيد لي خبر به الله تعالى يعني كيعطيهم عذاب نفسي
دنيا وعذاب حقيقي مادي في الآخرة. يعني الحياة عذاب الدنيا والحياة الآخرة عذاب حقيقة يعني اسوأ اسوأ احوال عند الانسان هي احوال الكفار. الكفر تعيس كفر تعيس جدا ولذلك كل الكفار وبدون استثناء واللي بغا يدرس هاد الظاهرة الاجتماعية يمشي يدرسها كيتناولو مخدرات من شتى الانواع ماشي المخدرات يعني هاديك
ولا الحشيش من غير هادشي وراهوما ماليه هوما لي مبليين بيه كتر من المسلمين لكن عندهم واحد النوع اخر من المخدرات هو التمتع باللذة مفهوم اللذة هادي راه فلسفة فلسفة
كاينة في اوروبا وفي امريكا مفهوم اللذة. اللذة هي واحد النوع ديال التخدير باش ينسى العذاب النفسي ديالو ديال القلق ديال الموت. يعني اليهودي ولا نصراني لا لا يحب ان يتذكر اخرته ولا يحب ان يتذكر الموت ولذلك كثير منهم سبحان الله العظيم واحد الظاهرة عجيبة جدا انه كيوصلو لواحد السن معينة كيبداو ينتاحرو علاش؟ ممستعدينش يشرفو
كيكره يشوف ما عندو ما يدير بها يعني يعيش ما حدو شاب مني يشوف راسو بدا يتكمش كيكره نفسو ويضيق يضيق يضيق ينتحر اما يعني الشيء العجيب جدا انه يعني يتسلى شوف سبحان الله العظيم كتلقاه كيضحك كيضحك باش ينسى الموت ولذلك يتمتع ويتجول ويدير جميع انواع
يعني لا شعوريا كيبغي ينسا الحقيقة ديال الفناء. المؤمن والحمد لله كتولي الموت عندو متعة. وهذا هو الشيء العجيب اما قائد تجتمع في دين الاسلام اما قائد الاشياء مضادة الموت اللي هي الفناء كتولي راحة عند المؤمن انه كيعيش بها عقيدة اليوم الاخير عندنا راحة جمال
الموت كتولي جمال عقيدة عندها جمال حياة الإنسان المؤمن لأنه كيعرف كاين الموت ولذلك كيعيش الحياة ديالو متوازنة يعيش الحياة متوازنة وكيعيش بالراحة لن نحقق ماكايناش الموت راه مشكل مشكل كبير جدا يعني كلشي غادي يولي يولي قاطع طريق ولذلك يعني الناس عندهم سكينة
وعندهم امن يعني كيتمتعوا بالامن الروحي بسبب الايمان لانه حتى الا ما لقى الحساب ديالو هنا مزيان كيعرف ربي راه كاين الحساب في الاخرة ما قدرش يوصل لواحد الظالم انه يقتص منو كيقول كاين الله كندعيه ليه وعندو اليقين بأن دعوة المظلوم ليس بينها وبين الله حجاب كيقول كاين الله والحمد لله الناس المغاربة كيقولو الحمد لله على الموت
والحمد هو هو احساس بالنعمة علاش كتحمد؟ احساس بالنعمة الموت نعمة نعم نعمة هي مصيبة في الحديث لكن باعتبار اش؟ باعتبار الفراق مصيبة الموت لانها فراق. اما الحقيقة القدرية ديالها رحمة. الموت رحمة. وما امات الله عبدا مؤمنا الا
برحمة منه جل وعلا. واليهود يكرهونها ولتجدنهم احرص الناس على حياة. لأن الميزان مقلوب ومن الذين اشرك يود احدهم لو يعمر الف سنة وما هو بمزحه من العذاب ان يعمر. يعني الحياة الجميلة التي يعيشها المؤمن
هو انه يعتقد بانه يموت مرة واحدة ويحيى ابدا ما عمرو ما يعاود يموت فالمؤمن اذن حينما يعتقد جازم بانه يعيش الحياة الهنيئة الرغيدة بعد الموت يعيش متمتعا في الدنيا غير معقد من الموت. الموت
عندو مصيبة مصيبة مليح بحيث هي فراق لكن ما معقدش منها ما عندناش عقدة سميتها الموت عند الكفار هادي عقدة فعلا عند اليهود وعند الكفار وعند المشركين هداك المرض ديالهم لكن لا يكون عند المسلم الا اذا اصيب بالعقيدة العجلية
اقول قولي هذا واستغفر الله لي ولكم والسلام عليكم ورحمة الله وبركاته ودوما يتجدد اللقاء بمشيئة الله تعالى مع تحيات ابو هاجر والسلام عليكم ورحمة الله وبركاته